#### Likumprojekta „Grozījums Komerclikuma spēkā stāšanās kārtības likumā”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījums Komerclikuma spēkā stāšanās kārtības likumā”” (turpmāk – Likumprojekts) izstrādāts, pamatojoties uz Ministru kabineta 2011. gada 12. jūlija sēdes protokollēmumu (prot. Nr.43 30.§) „Par informatīvo ziņojumu par turpmāko rīcību par tiesību subjekta reģistrācijas apliecības izsniegšanu tikai pēc tā rakstveida pieprasījuma nodrošināšanai” un Ministru kabineta 2011.gada 10. februāra rīkojumu Nr.54 „Par Uzņēmējdarbības vides uzlabošanas pasākumu plānu 2011.gadam” (1.5. Uzņēmējdarbības vides uzlabošanas pasākums „atteikšanās no komersanta filiāles reģistrācijas apliecības obligātas izsniegšanas papīra formā un iesniegšanas institūcijās”). |
| 2. | Pašreizējā situācija un problēmas | Pašlaik Komerclikuma 13. panta pirmā daļa nosaka, ka pēc komersanta ierakstīšanas komercreģistrā tam izsniedz reģistrācijas apliecību, ko paraksta un ar zīmogu apliecina komercreģistra iestādes amatpersona. Līdzīgs regulējums noteikts arī par komersanta filiāles ierakstīšanu komercreģistrā. Proti, saskaņā ar Komerclikuma 13. panta trešo daļu, pēc komersanta filiāles ierakstīšanas komercreģistrā tai izsniedz reģistrācijas apliecību.  Atbilstoši Komerclikuma 1. panta pirmajai daļai komersants ir komercreģistrā ierakstīta fiziskā persona (individuālais komersants) vai komercsabiedrība (personālsabiedrība un kapitālsabiedrība). Līdz ar to fiziskā persona vai komercsabiedrība iegūst komersanta statusu tikai ar attiecīgā ieraksta izdarīšanas komercreģistrā brīdi, nevis, saņemot reģistrācijas apliecību. Vienlaikus Komerclikuma 2. pantā ir noteikts, ka, ja komersants ir ierakstīts komercreģistrā, nav pieļaujams, ka saimnieciskā darbība, kas veikta, izmantojot komercreģistrā ierakstīto firmu, nav komercdarbība. Līdz ar to reģistrācijas apliecības izsniegšanai nav juridiskas nozīmes.  Saglabājot obligātu pienākumu saņemt tiesību subjekta reģistrācijas apliecību par tā reģistrāciju Uzņēmumu reģistrā un nosakot pienākumu noteiktos gadījumos uzrādīt reģistrācijas apliecību vai izgatavot un iesniegt reģistrācijas apliecības kopiju valsts un pašvaldību institūcijās, kā arī izmantot to civiltiesiskajā apritē, komersantiem un citiem Uzņēmumu reģistra vestajos reģistros reģistrētajiem tiesību subjektiem tiek uzlikts papildus administratīvais slogs.  Jau šobrīd, izmantojot Uzņēmumu reģistra mājas lapā piedāvātās meklēšanas iespējas, jebkurai personai ir iespējams bez maksas iegūt informāciju par pamatdatiem Uzņēmumu reģistra vestajos reģistros reģistrētajiem tiesību subjektiem, tajā skaitā komersantiem un to filiālēm. Tādējādi Uzņēmumu reģistra mājas lapā ir iespējams aplūkot, piemēram, informāciju par komersanta nosaukumu, reģistrācijas numuru.  Konceptuālu atbalstu priekšlikumam atteikties no Uzņēmumu reģistra vestajos reģistros reģistrēto tiesību subjektu reģistrācijas apliecības obligātas izsniegšanas, paredzot apliecību izsniegšanu tikai pēc attiecīgā subjekta rakstveida pieprasījuma, ir izteikušas visas ministrijas, izpildot Ministru kabineta 2010. gada 27. aprīļa sēdes protokollēmumā (prot. Nr. 21, 29 §) doto uzdevumu un atbildot uz Tieslietu ministrijas nosūtīto informācijas pieprasījumu.  Atsakoties no reģistrācijas apliecības obligātas izsniegšanas, normatīvajā regulējumā ir skaidri jānodala divi procesi, proti, pirmkārt, tiesību subjekta reģistrācija, par ko ir maksājama valsts nodeva, un, otrkārt, tiesību subjekta reģistrācijas apliecības un tās dublikāta izsniegšana, nosakot, ka par šo pakalpojumu ir maksājama maksa par pakalpojumu.  Reģistrācijas apliecības izsniegšana pēc tiesību subjekta rakstveida pieprasījuma par maksu, proti, nosakot to par Uzņēmumu reģistra sniegtu maksas pakalpojumu, ir pamatota ar šādiem argumentiem:  1) Uzņēmumu reģistram, lai nodrošinātu reģistrācijas apliecības izsniegšanu, rodas administratīvās izmaksas, jo īpaši ņemot vērā, ka tā būs papildu procedūra, kas tiks īstenota tikai atsevišķos gadījumos pēc personu pieprasījuma;  2) maksa par pakalpojumu nodrošinās regulējuma ieviešanas efektivitāti, disciplinējot personas un rosinot tās izvērtēt, vai tik tiešām ir nepieciešams saņemt reģistrācijas apliecību.  Šobrīd normatīvajos aktos noteiktā maksājuma (valsts nodeva) apmērs par Uzņēmumu reģistra vestajos reģistros reģistrēto tiesību reģistrācijas apliecības dublikāta izsniegšanu vai atkārtotu reģistrācijas apliecības izsniegšanu saskaņā ar attiecīgo maksājuma apmēru reglamentējošo spēkā esošo Ministru kabineta noteikumu regulējumu nav piesaistīts ar attiecīgā pakalpojuma sniegšanu saistītajām izmaksām. Tikai attiecībā uz Politisko partiju likumā, Biedrību un nodibinājumu likumā un Komerclikuma 185.1 pantā noteikto tiesību subjektu reģistrācijas valsts nodevas apmēru ir noteikts, ka tas nedrīkst pārsniegt administratīvos izdevumus, kas saistīti ar lēmuma pieņemšanu par reģistrāciju un attiecīgā ieraksta izdarīšanu.  Lai mazinātu administratīvo slogu Uzņēmumu reģistra vestajos reģistros reģistrētajiem tiesību subjektiem, tajā skaitā komersantiem, ir izstrādāti grozījumi vairākos normatīvajos aktos, kas noteic, ka nav nepieciešama reģistrācijas apliecības uzrādīšana, tās kopijas iesniegšana vai citas atsauces uz reģistrācijas apliecības norādīšanu, iesniedzot dokumentus valsts vai pašvaldību institūcijās, lai persona saņemtu kādu valsts pakalpojumu vai nokārtotu saistības ar valsti. Vienlaikus ir paredzēts noteikt, ka reģistrācijas apliecība nav obligāti izsniedzams dokuments. Tomēr var būt gadījumi, kad persona vēlēsies saņemt šādu dokumentu, lai to izmantotu kādu savu privāttiesisku darījumu veikšanai vai citiem mērķiem. Saskaņā ar Finanšu ministrijas izstrādātā informatīvā ziņojumā „Par valsts nodevu un maksas pakalpojumu nošķiršanu un nodevu sistēmas pilnveidošanu” (izskatīts Ministru kabineta 2012. gada 20. marta sēdē, prot. Nr. 16, 31. §) minēto, tādi pakalpojumi, kas nesaistās ar regulējošām valsts funkcijām, un nerada personai nekādas tiesības, nav apliekami ar valsts nodevu – ir maksas pakalpojumi. Līdz ar to kā risinājums ir paredzēts ieviest jaunu maksas pakalpojumu, kas ļaus tiesību subjektam saņemt reģistrācijas apliecību vai tās dublikātu, ja tiesību subjekts to vēlēsies. Tāpat, ņemot vērā, ka reģistrācijas apliecības dublikāta izsniegšana vairāk atbilst maksas pakalpojuma definīcijai, tad līdzšinējā valsts nodeva par reģistrācijas apliecības dublikāta izsniegšanu tiek pārveidota par maksas pakalpojumu. Plānots, ka visiem tiesību subjektiem, neatkarīgi no tiesību subjekta veida un neatkarīgi no tā vai persona vēlēsies saņemt reģistrācijas apliecību pie jauna tiesību subjekta reģistrācijas, vai reģistrācijas apliecības dublikātu – summa par maksas par pakalpojumu būs viena. Turklāt, minētā maksas pakalpojuma apmērs būs noteikts atbilstoši Ministru kabineta 2011.gada 3.maija noteikumiem Nr. 333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” un tas segs ar šī pakalpojuma nodrošināšanu saistītos administratīvos izdevumus. Uzņēmumu reģistrā maksas pakalpojums tiks sniegts esošo resursu ietvaros.  Papildus tam Uzņēmumu reģistrs ir izvērtējis, ka, lai gan reģistrācijas apliecību izsniegšana iepriekš bija iekļauta valsts nodevā par jaunu subjektu reģistrēšanu, tas neatstāj būtiskas izmaiņas uz valsts nodevas apmēru šobrīd. Valsts nodevas apmērs ar reģistrācijas apliecības izsniegšanas izmaksām ir noteikts pirms vairākiem gadiem, taču administratīvie izdevumi ir mainījušies un šobrīd valsts nodeva saglabājas esošajā apmērā bez ietvertām reģistrācijas apliecības izsniegšanas izmaksām.  Statistiskā informācija saistībā ar Uzņēmumu reģistra izsniegtajām reģistrācijas apliecībām liecina, ka Uzņēmumu reģistrs vidēji mēnesī izsniedz 2032 reģistrācijas apliecības, tajā skaitā gan jauna subjekta reģistrācijas gadījumā, gan izmaiņu gadījumā, kad izdodama jauna apliecība (piemēram, nosaukuma maiņa). Vienas apliecības izsniegšanas izmaksas gadījumā, ja apliecība tiek pieprasīta vienlaikus ar reģistrācijas pieteikuma iesniegšanu, un gadījumā, ja tiek pieprasīta jau reģistrēta tiesību subjekta reģistrācijas apliecība, ir atšķirīgas.  Savukārt Komerclikuma spēkā stāšanās kārtības likuma 5. panta septītā daļa noteic, ka komercreģistra izdota reģistrācijas apliecība ir dokuments, uz kura pamata likumā noteiktajā kārtībā izdara grozījumus attiecīgajos reģistros un citos dokumentos. Komersanta reģistrācijas apliecībā papildus Komerclikumā noteiktajām ziņām norāda arī reģistrācijas datumu uzņēmumu reģistrā. Tomēr no reģistrācijas apliecības nav iespējams gūt aktuālo informāciju par attiecīgo tiesību subjektu. Reģistrācijas apliecība pēc būtības apliecina tikai to, ka tiesību subjekts kādreiz tika reģistrēts, bet tas nav apliecinājums tam, ka tiesību subjekts vēl joprojām pastāv un tā darbība nav izbeigta.  Ievērojot augstāk minēto, nepieciešams veikt grozījumus normatīvajos aktos, lai izslēgtu regulējumu, kas noteic reģistrācijas apliecības izsniegšanu visos likumā noteiktajos gadījumos vai reģistrācijas apliecības vai reģistrācijas apliecībā ierakstīto ziņu tiesisko nozīmi. Attiecīgi nepieciešams veikt arī grozījumu Komerclikuma spēkā stāšanās kārtības likumā, izslēdzot 5. panta septīto daļu. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Likumprojekta mērķis izslēgt regulējumu, kas nosaka reģistrācijas apliecībā ierakstīto ziņu tiesisko nozīmi.  Atsakoties no reģistrācijas apliecības un tās dublikāta izsniegšanas, un nosakot, ka par reģistrācijas apliecības izsniegšanu maksājama maksa par pakalpojumu, tiks nodrošināta regulējuma ieviešanas efektivitāte un samazināts administratīvais slogs komercreģistrā reģistrā reģistrētajiem tiesību subjektiem. |
| 5. | Projekta izstrādē iesaistītās institūcijas | Tieslietu ministrija, Uzņēmumu reģistrs |
| 6. | Iemesli, kādēļ netika nodrošināta sabiedrības līdzdalība | Likumprojekts izstrādāts pamatojoties uz Ministru kabineta sēdes protokollēmumu „Par informatīvo ziņojumu par turpmāko rīcību par tiesību subjekta reģistrācijas apliecības izsniegšanu tikai pēc tā rakstveida pieprasījuma nodrošināšanai”, kas tika akceptēts Ministru kabineta 2011. gada 12. jūlija sēdē. Sabiedrības līdzdalība tika nodrošināta jau minētā informatīvā ziņojuma izstrādāšanas un virzības laikā. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Komercreģistrā reģistrētie tiesību subjekti, kā arī jaunie tiesību subjekti. Komercreģistrā reģistrētie tiesību subjekti, kā arī jaunie tiesību subjekti. Līdz 2012. gada decembrim komercreģistrā reģistrēti 128340 tiesību subjekti. Vidēji mēnesī komercreģistrā tiek reģistrēti 900 jauni tiesību subjekti. Regulējums attiecināms arī uz Uzņēmumu reģistra nodarbinātajiem, kuru darba pienākumos ietilpst pakalpojumu sniegšanas nodrošināšana Uzņēmumu reģistra klientiem. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Ieviešot likumprojektā noteikto regulējumu, par komercreģistrā reģistrēta tiesību subjekta reģistrācijas apliecības (dublikāta) izsniegšanu tiks noteikta maksa par pakalpojumu 8,00 latu apmērā. Papildus amata vietas minētā maksas pakalpojuma nodrošināšanai netiks veidotas. Par maksas pakalpojumu sniegtie ieņēmumi tiks izlietoti esošo nodarbināto, kuri tiks iesaistīti maksas pakalpojuma sniegšanā, atalgojuma nodrošināšanai. |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Samazināsies administratīvais slogs komercreģistrā reģistrētajiem tiesību subjektiem, jo komersantiem par to ierakstīšanu komercreģistrā nebūs obligāts pienākums saņemt reģistrācijas apliecību. Turpmāk Uzņēmumu reģistrs reģistrācijas apliecības izsniegšanu komersantiem pēc to ierakstīšanas komercreģistrā nodrošinās pēc rakstveida pieprasījuma par maksu. |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013. gads** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2013. gadu | Izmaiņas, salīdzinot ar 2013. gadu | Izmaiņas, salīdzinot ar 2013. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 7. Cita informācija | Likumprojekta ietekme uz valsts budžetu atspoguļota saistītā likumprojekta „Grozījumi likumā „Par Latvijas Republikas Uzņēmumu reģistru”” sākotnējās ietekmes novērtējuma ziņojumā (anotācijā). | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Vienlaicīgi ar likumprojektu ir izstrādāti un virzīti iesniegšanai Ministru kabinetā likumprojekti „Grozījums Politisko partiju likumā”, „Grozījums Biedrību un nodibinājumu likumā”, „Grozījumi Reliģisko organizāciju likumā”, „Grozījumi likumā „Par presi un citiem masu informācijas līdzekļiem””, „Grozījumi likumā „Par Latvijas Republikas Uzņēmumu reģistru””, „Grozījumi Komerclikumā”. Norādītie likumprojekti Ministru kabinetā un Saeimā ir izskatāmi vienlaicīgi. Lai nodrošinātu regulējumu, ka Uzņēmumu reģistra vestajos reģistros reģistrēto tiesību subjektu reģistrācijas apliecība vai tās dublikāts ir izsniedzams tikai pēc personas pieprasījuma par maksu par pakalpojumu, kā arī ņemot vērā to, ka Ministru kabineta 2010. gada 12. oktobra noteikumu Nr.972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” 13. punktā minētais regulējums ir spēkā tikai līdz 2012. gada 1. septembrim, pēc augstāk minēto likumprojektu pieņemšanas Saeimā otrajā lasījumā tiks izstrādāti un iesniegti izskatīšanai Ministru kabinetā grozījumi šādos normatīvos aktos:  1) Ministru kabineta 2008. gada 21. aprīļa noteikumu Nr.290 „Noteikumi par pieteikumiem ierakstu izdarīšanai Uzņēmumu reģistra žurnālā par Eiropas kooperatīvajām sabiedrībām” 1., 4., 5., 6. un 8. pielikumā nepieciešams svītrot norādi par reģistrācijas apliecības un dokumenta par valsts nodevas samaksu iesniegšanu Uzņēmumu reģistrā, vienlaikus papildinot šo noteikumu pielikumus ar jaunu aili, kurā varētu ierakstīt informāciju par maksājumu, kas nepieciešama valsts nodevas apmaksas pārbaudei.  2)  Ministru kabineta 2007. gada 23. janvāra noteikumu Nr.73 „Noteikumi par pieteikumiem ierakstu izdarīšanai politisko partiju reģistrā” 10. pielikumā nepieciešams svītrot norādi par reģistrācijas apliecības iesniegšanu un 2., 3., 4., 5., 6., 8., 9. un 10. pielikumā ietverto norādi par valsts nodevas samaksu iesniegšanu Uzņēmumu reģistrā, vienlaikus papildinot šo noteikumu pielikumus ar jaunu aili, kurā varētu ierakstīt informāciju par maksājumu, kas nepieciešama valsts nodevas apmaksas pārbaudei.  3) Ministru kabineta 2005. gada 17. maija noteikumu Nr.344 „Noteikumi par pieteikumu veidlapām ierakstu izdarīšanai komercreģistrā par Eiropas komercsabiedrībām” 5. pielikumā nepieciešams svītrot norādi par reģistrācijas apliecības un 3., 5. pielikumā ietverto norādi par dokumenta par valsts nodevas samaksu iesniegšanu, vienlaikus papildinot šo noteikumu pielikumus ar jaunu aili, kurā varētu ierakstīt informāciju par maksājumu, kas nepieciešama valsts nodevas apmaksas pārbaudei.  4) Ministru kabineta 2005. gada 29.marta noteikumu Nr.204 „Noteikumi par šķīrējtiesu reģistru” 19. punktā noteikt, ka reģistrācijas apliecība pēc šķīrējtiesas ierakstīšanas reģistrā tiek izsniegta par maksu pēc pieprasījuma, kā arī svītrot 5.4., 9.3., 10.2. un 11.2. apakšpunktu un pielikumos ietverto norādi par maksājumu apliecinoša dokumenta par valsts nodevas samaksu iesniegšanu, vienlaikus papildinot šo noteikumu pielikumus ar jaunu aili, kurā varētu ierakstīt informāciju par maksājumu, kas nepieciešama valsts nodevas apmaksas pārbaudei.  5) Ministru kabineta 2004. gada 30. marta noteikumu Nr.221 „Noteikumi par pieteikumiem ierakstu izdarīšanai biedrību un nodibinājumu reģistrā” 9. pielikumā nepieciešams svītrot norādi par reģistrācijas apliecības iesniegšanu un 2., 3., 4., 5., 6., 7., 8. un 9. pielikumā ietverto norādi par valsts nodevas samaksu apliecinoša dokumenta iesniegšanu, vienlaikus šo noteikumu pielikumus papildinot ar jaunu aili, kurā varētu ierakstīt informāciju par maksājumu, kas nepieciešama valsts nodevas apmaksas pārbaudei.  6)  Ministru kabineta 2002. gada 3. septembra noteikumu Nr.401 „Ārvalstu komersantu organizāciju pārstāvniecību un pārstāvju reģistrācijas kārtība” 12.3. apakšpunktā noteikt, ka reģistrācijas apliecība tiek izsniegta par maksu pēc pieprasījuma, kā arī 5.5. un 5.11. apakšpunktā svītrot vārdu „adrese” un 1., 2., 4. pielikumā ietverto aili par dzīvesvietu, papildinot ar norādi, ka to aizpilda tikai ārvalstu fiziskā persona, ja Latvijas Republikā tai nav deklarētās dzīvesvietas. Tāpat nepieciešams svītrot šo noteikumu 6.4., 18.3., 23.3., 24.3. un 25.4. apakšpunktu un pielikumos ietverto norādi par maksājumu apliecinoša dokumenta par valsts nodevas samaksu iesniegšanu, vienlaikus papildinot šo noteikumu pielikumus ar jaunu aili, kurā varētu ierakstīt informāciju par maksājumu, kas nepieciešama valsts nodevas apmaksas pārbaudei.  7) Ministru kabineta 2001. gada 27. decembra noteikumi Nr.567 „Noteikumi par pieteikumu veidlapām ierakstiem komercreģistrā” 14. pielikumā nepieciešams svītrot norādi par reģistrācijas apliecības iesniegšanu un vienlaikus papildināt šo noteikumu pielikumus ar jaunu aili, kurā varētu ierakstīt informāciju par maksājumu, kas nepieciešama valsts nodevas apmaksas pārbaudei.  8) Ministru kabineta 2009. gada 22. septembra noteikumos Nr.1088 „Noteikumi par masu informācijas līdzekļu reģistrācijas valsts nodevu” nepieciešams svītrot 2.3. apakšpunktu, kas nosaka valsts nodevas apmēru reģistrācijas apliecības dublikāta izsniegšanai.  9) Ministru kabineta 2009. gada 11. augusta noteikumos Nr.894 „Noteikumi par ārvalstu komersantu un organizāciju pārstāvniecību un pārstāvju reģistrācijas valsts nodevu” nepieciešams svītrot 2.4. apakšpunktu, kas nosaka valsts nodevas apmēru reģistrācijas apliecības dublikāta izsniegšanai.  10) Ministru kabineta 2009. gada 7. aprīļa noteikumos Nr.307 „Noteikumi par valsts nodevu ieraksta izdarīšanai reliģisko organizāciju un to iestāžu reģistrā” nepieciešams svītrot 2.5. un 2.6. apakšpunktu, kas nosaka valsts nodevas likmi par reģistrācijas apliecības atkārtotu izsniegšanu, kā arī precizēt 1. punktu, paredzot, ka noteikumi nosaka valsts nodevas apmēru par reliģisko organizāciju un to iestāžu reģistrāciju, pārreģistrāciju, statūtu (satversmes, nolikuma) grozījumu reģistrāciju, kā arī valsts nodevas maksāšanas kārtību.  11) Ministru kabineta 2007. gada 20. februāra noteikumos Nr.140 „Noteikumi par ierakstu izdarīšanas Uzņēmumu reģistra žurnālā un komercreģistrā, kā arī iesniedzamo dokumentu reģistrācijas valsts nodevu” nepieciešams svītrot 4.3. un 9.8. apakšpunktu, kas nosaka valsts nodevas apmēru reģistrācijas apliecības dublikāta izsniegšanai.  12) Ministru kabineta 2007. gada 23. janvāra noteikumos Nr.77 „Noteikumi par valsts nodevu par ierakstu izdarīšanu politisko partiju reģistrā” svītrojot 2.8. apakšpunktu, kas nosaka valsts nodevas apmēru reģistrācijas apliecības dublikāta izsniegšanai.  13) Ministru kabineta 2005. gada 29. marta noteikumos Nr.205 „Noteikumi par valsts nodevu ierakstu izdarīšanai šķīrējtiesu reģistrā” svītrojot 2.5. apakšpunktu, kas nosaka valsts nodevas apmēru reģistrācijas apliecības dublikāta izsniegšanai, kā arī 3.punktā noteikto prasību pieteikumam pievienot valsts nodevas samaksu apliecinošu dokumentu.  14) Ministru kabineta 2004. gada 13. jūlija noteikumos Nr.596 „Noteikumi par valsts nodevu ierakstu izdarīšanai Eiropas ekonomisko interešu grupu reģistrā” svītrojot 2.5. apakšpunktu, kas nosaka valsts nodevas apmēru reģistrācijas apliecības dublikāta izsniegšanai, kā arī 3. punktā noteikto prasību pieteikumam pievienot valsts nodevas samaksu apliecinošu dokumentu.  15) Ministru kabineta 2004. gada 15. aprīļa noteikumos Nr.308 „Noteikumi par valsts nodevu ieraksta izdarīšanai biedrību un nodibinājumu reģistrā” nepieciešams svītrot 2.5. apakšpunktu, kas nosaka valsts nodevas apmēru reģistrācijas apliecības dublikāta izsniegšanai, kā arī 3. punktā noteikto prasību pieteikumam pievienot valsts nodevas samaksu apliecinošu dokumentu.  16) Ministru kabineta 2005. gada 24. maija noteikumu Nr.360 „Noteikumi par Uzņēmumu reģistra sniegtajiem maksas pakalpojumiem” pielikumā nepieciešams noteikt maksas pakalpojumu apmēru Uzņēmumu reģistra vestajos reģistros reģistrēta tiesību subjekta reģistrācijas apliecības (dublikāta) izsniegšanu.  Par minēto grozījumu izstrādi atbildīga ir Tieslietu ministrija. |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Uzņēmumu reģistrs |
| 2. | Projekta izpildes ietekme uz pārvaldes funkcijām | Likumprojekta izpilde ietekmē Uzņēmumu reģistra funkciju apjomu. Turpmāk Uzņēmumu reģistra vestajos reģistros reģistrēto tiesību subjektu reģistrācijas apliecība vai tās dublikāts tiks izsniegta tikai pēc personas rakstveida pieprasījuma par maksu par pakalpojumu |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav nepieciešams veidot jaunas institūcijas, jo tā izpilde tiks nodrošināta esošo institūciju līdzšinējo funkciju ietvaros. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Likumprojekta izpildei nav nepieciešams likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Likumprojekta izpildes rezultātā nav plānots reorganizēt vai apvienot jau esošās institūcijas. |
| 6. | Cita informācija | Nav |

Tieslietu ministrs J. Bordāns

12.02.2013. 15:19

2884

I.Tērauda

67031734, inese.terauda@ur.gov.lv